**รับสมัครด่วน ผู้มีใจรักงานด้านการพัฒนาสังคมเพื่อคนพิการ**

**สำนักงานมูลนิธิพระมหาไถ่เพื่อการพัฒนาคนพิการ จังหวัดหนองคาย**

**เพื่อสนับสนุนการดำเนินงานของวิทยาลัยเทคโนโลยีพระมหาไถ่ หนองคาย ในพระราชูปถัมภ์**

**สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี**

**๒๐๑ หมู่ ๔ ซอยดอนแดง ๓ ตำบลมีชัย อำเภอเมืองหนองคาย จังหวัดหนองคาย**

**มูลนิธิพระมหาไถ่เพื่อการพัฒนาคนพิการ**

มูลนิธิพระมหาไถ่เพื่อการพัฒนาคนพิการ ในฐานะเป็นองค์กรชั้นนำด้านคนพิการที่ได้รับการรับรองมาตรฐานองค์กรด้านคนพิการจากกระทรวงการพัฒนาสังคมและความมั่นคงของมนุษย์ระดับดีมาก มีผลงานเป็นที่ประจักษ์ในด้านการจัดการศึกษาสำหรับคนพิการ การฝึกอาชีพ บริการจัดหางาน รณรงค์ด้านการเข้าถึงสิทธิและสวัสดิการของคนพิการ บริการสายด่วนคนพิการ ๑๔๗๙ ผลิตรายการโทรทัศน์ กิจกรรมด้านสื่อและการประชาสัมพันธ์ อีกทั้งมูลนิธิมีเครือข่ายการทำงานทั้งในและต่างประเทศ **โดยไม่คิดค่าใช้จ่ายใด ๆ ทั้งสิ้น**

**ต้องการรับสมัครงาน ๒ ตำแหน่ง โดยมีภารกิจหลักและคุณสมบัติขั้นพื้นฐานดังนี้**

**๑. ผู้จัดการสำนักงาน** ปฏิบัติงานด้านการวางแผน การดำเนินงาน การประเมินผลและรายงานผลการดำเนินงาน เป็นหัวหน้าเจ้าหน้าที่ประสานงาน ดูแลความเป็นระเบียบเรียบร้อยของสำนักงาน การต้อนรับและนำเสนอ ควบคุมดูแลและจัดทำรายงานทางการเงิน และปฏิบัติภารกิจอื่น ๆ ตามที่ได้รับมอบหมายจากสำนักงานมูลนิธิฯ ทั้งนี้ผู้ปฏิบัติงานควรเป็นผู้มีอัธยาศัยไมตรีดี มีภาวะการเป็นผู้นำ สามารถวางแผนงานด้านการบริหารจัดการ การประชาสัมพันธ์และระดมทุน สามารถสื่อสารได้ทั้งภาษาไทยและภาษาอังกฤษ เป็นต้น

**๒. เจ้าหน้าที่ประสานงาน** ปฏิบัติงานด้านงานสำนักงาน การประสานงานทั้งภายในและภายนอกหน่วยงาน พิมพ์หนังสือหรือรายงาน บันทึกรายการทางบัญชีและการเงิน เป็นผู้แทนผู้จัดการสำนักงานในงานตามโอกาสต่าง ๆ ทั้งนี้ผู้ปฏิบัติงานควรเป็นผู้มีอัธยาศัยไมตรีดี ซื่อสัตย์สุจริต คล่องตัว ขับรถมอเตอร์ไซค์ รถยนต์ส่วนตัวหรือรถตู้ได้

**หลักฐานการสมัครงาน มี ๓ ส่วนองค์ประกอบดังนี้**

**๑. ใบสมัครงาน** แนบเอกสารสำคัญพร้อมรับรองสำเนาถูกต้อง และรูปถ่ายเต็มตัว

**๒. ประวัติส่วนตัว** Resume แสดงรายละเอียดประวัติการศึกษาและการทำงาน

**๓. เขียนด้วยลายมือจริง**ของตนเองอย่างน้อย จำนวนไม่น้อยกว่า ๑ หน้ากระดาษเอ ๔ (A4) ดังนี้

๓.๑ ผู้จัดการสำนักงาน - ขอให้เขียน “วิสัยทัศน์” ของตำแหน่งงานที่สมัคร

๓.๒ เจ้าหน้าที่ประสานงาน - ขอให้เขียนเรื่อง "สิ่งที่ข้าพเจ้าจะทำหากได้ร่วมงานกับมหาไถ่"

**เงินเดือนและสวัสดิการขึ้นอยู่กับความสามารถ**

แล้วคุณจะพบว่า “งานที่ได้” มากกว่าค่าตอบแทน มีคุณค่าต่อคุณและสังคมไทยอย่างไร ?

สนใจสามารถดาวโหลดไฟล์ใบสมัครได้ที่ [www.mahatai.org](http://www.mahatai.org) และส่งหลักฐานการสมัครงานทั้ง ๓ ส่วนมาที่ ดร.สุภรธรรม มงคลสวัสดิ์ เลขาธิการมูลนิธิ ฯ Email: [director@mahatai.org](mailto:director@mahatai.org)

มือถือ ๐๘๑-๘๔๕-๓๒๘๗ ภายในวันที่ ๒๖ ตุลาคมนี้

ประกาศ ณ วันที่ ๑๕ ตุลาคม พ.ศ. ๒๕๖๓